Turun Koroisten kirkko

Turun Koroisten kirkko eli Koroisten piispankirkko oli Turussa Koroistenniemellä sijainnut keskiaikainen kivikirkko. Nykyisin kirkosta on jäljellä vain runkohuoneen ja kuoriosan perustukset. Piispanistuin siirrettiin Nousiaisista Koroisiin vuonna 1229. Niemeä ympäröimään rakennettiin puolustusvarustukset, ja kirkkorakennuksen lisäksi siellä sijaitsi piispan linnoitettu asunto. Paikalla ollut kirkko säilyi toiminnassa vielä piispanistuimen Turkuun siirtämisen jälkeenkin vuoteen 1396, jolloin vitaaliveljet hävittivät niemen. Tämän jälkeen pitäjän kirkoksi rakennettiin Maarian kirkko.

Koroistenniemen historia ennen kirkkoa
Koroistenniemen piispanistuimen siirtoa edeltävä historia tunnetaan huonosti. Niemeltä on kuitenkin muutama rautakauden loppuun tai keskiajan alkuun ajoittuva löytö.Rinne 1941, s.56. Varsinaiset historiallisen ajan löydöt alkavat sen sijaan esiintyä paikalla 1100-luvun lopusta. Näihin löytöihin kuuluu kymmeniä Knuut Eerikinpojan aikaisia rahoja vuosilta 1167–1195. Niemellä onkin ajateltu sijainneen kauppapaikka ennen hengellisen keskuksen siirtymistä sinne.

Kirkon rakennusvaiheet ja käyttö
pienoiskuva|Koroisten kirkon pienoismalli
Tuomas-piispan anottua paavilta piispanistuimen siirtoa Nousiaisista Koroisiin aloitettiin paikalla 1230-luvulla hirsisen piispankirkon rakentaminen. Kaivauksissa löytyneiden palojälkien perusteella tämä kirkko paloi mahdollisesti vain parinkymmenen vuoden kuluttua valmistumisen jälkeen. Tilalle rakennettiin uusi lamasalvottu puukirkko ehkä 1200-luvun puolivälissä. Tämän kirkon perustukset ovat yhä näkyvissä nykyään.

Hirsisen kirkon kirkon jäännösten itäseinää vasten on löytynyt kolmen kiviseinän perustukset, jotka saattoivat kuulua vuosien 1266 ja 1286 välillä rakennettuun tiilestä muurattuun kuorirakennukseen.Rinne 1941, s.53–54. Juhani Rinne arvelee tämän kuorirakennuksen olleen muodoltaan tornimainenRinne 1941, s.54–55., osittain koska vermlantilainen ylioppilas Petrus Gyllenius kertoi vuonna 1653 vierailleensa niemen keskellä seisoneessa tornissa.Rinne 1941, s.36–37. On kuitenkin myös mahdollista, että perustukset ovat jäänne 1400-luvun jälkipuoliskolla tai 1500-luvun alussa rakennetusta muistokappelista. Tästä perustuksesta on löytynyt ilmeisesti piispa Catilluksen tiilistä ladottu hauta sekä viiden Räntämäen kirkkoherran hauta.Rinne 1941, s.53–57. Catilluksen lisäksi myös piispat Bero ja Ragvald ovat saaneet kirkosta hautapaikkansa.Kaponieeri: Turun koroinen - Koroisten Turku, viitattu 2.9.2013 Kirkon runkohuoneen mitat ovat olleet 14 × 27,5 m ja kuorihuoneen 12 × 12,5 m.Rinne 1941, s.44.

Noin vuonna 1300 piispanistuin siirrettiin Turun tuomiokirkkoon, mutta tämän jälkeen kirkollinen hallinto palasi paikalle mahdollisesti väliaikaisesti novgorodilaisten hävitettyä tuomiokirkon vuonna 1318.Museovirasto: Koroistenniemi , viitattu 2.9.2013 Kirkollinen toiminta Koroistenniemellä jatkui katkeamattomasti vuoteen 1396, jolloin vitaaliveljet hävittivät koko Turun seutua ja tuhosivat Koroistenniemen.Rinne 1941, s.57–58. Tämän jälkeen kirkkoa ei enää korjattu, vaan uusi Pyhälle Dionysiukselle pyhitetty kirkko (Maarian kirkko) rakennettiin Räntämäkeen.Rinne 1941, s.58. Koroisten kirkon hylkäämistä seurasi Koroisten muuttuminen ensin Turun piispojen palkkatilaksi ja 1600-luvulla lampuodiksi. Myöhemmin, kun alue otettiin peltoviljelyyn, hävitettiin kaikki maan yläpuoliset keskiaikaiset rakenteet.Rinne 1941, s.37. 1800-luvun lopulla kerätyn perimätiedon mukaan kirkon rauniot tekivät viljelystä aluksi vaikeaa niemen ollessa kuin "kivipöytä". Kertoman mukaan maasta nousi myös "samanlaisia vaaleita kivilaakoja kuin on Tuomiokirkon lattialla", todennäköisesti hautakiviä.Turun sanomat 26.8.2007

Koroistenniemen muut rakenteet
pienoiskuva|Piispanlinnan perustuksia Koroistenniemen etelärinteessä.
pienoiskuva|Piispanlinnan perustuksia Koroistenniemen etelärinteessä.
Kiinteästi kirkon yhteydessä oli sen pohjoispuolinen hautausmaa. Kirkon sisä- ja ulkopuolelta on löydetty yhteensä yli 300 hautaa. Hautausmaan alla kulkee keskiaikainen kivetty vesijohto, joka on johtanut kosteutta pois kirkkorakennuksesta.Rinne 1941, s.49–50.

Kirkon ympärillä on RinteenRinne 1941, s.48–49. mukaan sijainnut erilaisia kevyempiä kirkolliseen hallintoon liittyneitä rakennuksia, kuten tuomiokapitulin talo. Nykyään näkyvimmät rakennusjäänteet ovat kirkonpohjan ohella kahden muuratun neliskulmaisen kivirakennuksen perustukset niemen etelärinteessä. Rakennukset ovat yhdessä muodostaneet piispanlinnan, jonka sijoittuminen niemen avoimelle sivulle on tukenut paikan puolustamista.Rinne 1941, s.42–43. Koko Koroisten niemeä on idässä rajannut maavalli ja sen takana oleva vallihauta, jotka oli vielä tehostettu puisella suojamuurilla.Rinne 1941, s.38. Rakenne muistuttaa samanaikaista Hakoisten linnavuoren kuivaa vallihautaa.Rinne 1941, s.38–39.

Piispanlinnan torni on historiallisten lähteitten mukaan ollut mahdollisesti olemassa vielä 1600-luvulla, jolloin Gyllenius kirjoitti päiväkirjaansa Koroistenniemellä olleesta tornista. Gylleniuksen mukaan tornin ajateltiin olleen piispan asuntona. Tieto piispanlinnasta säilyi myös paikallisessa perimätiedossa, jonka mukaan linna olisi ollut kolmikerroksinen torni, joka myöhemmin kaatui Aurajokeen. Arkeologisen todistusaineiston, erityisesti toisen kivirakennuksen perustusten kallistuman on tulkittu olevan yhteneväistä tornia koskevan perimätiedon kanssa.

Koroistenniemen arkeologiset tutkimukset
Hjalmar Appelgren ja tämän jälkeen maisteri Juhani Rinne suorittivat Koroistenniemellä laajoja arkeologisia kaivauksia vuosina 1898–1902.

Katso myös
Luettelo Suomen keskiaikaisista kivikirkoista

Lähteet



Viitteet

Aiheesta muualla
Koroisten piispankirkko

Koroisten kirkko
Luokka:Suomen keskiaikaiset kivikirkot
Luokka:Suomen entiset kirkkorakennukset
Luokka:Turun keskiaika
Luokka:Turun entiset rakennukset ja rakennelmat
Luokka:Suomen 1200-luvulla rakennetut rakennukset ja rakennelmat